CELEX: 62020CA0299
Language: fi
Date: 2021-09-30 00:00:00
Title: Asia C-299/20: Unionin tuomioistuimen tuomio (ensimmäinen jaosto) 30.9.2021 (ennakkoratkaisupyyntö, jonka on esittänyt Conseil d’État – Ranska) – Icade Promotion SAS, aiemmin Icade Promotion Logement SAS v. Ministère de l’Action et des Comptes publics (Ennakkoratkaisupyyntö – Verotus – Yhteinen arvonlisäverojärjestelmä – Direktiivi 2006/112/EY – 392 artikla – Marginaaliverotusjärjestelmä – Soveltamisala – Jälleenmyyntitarkoituksessa ostettujen kiinteistöjen ja rakennusmaan luovutukset – Verovelvollinen, jolla ei ole ollut kiinteistöjen oston yhteydessä arvonlisäveron vähennysoikeutta – Arvonlisäverollinen jälleenmyynti – Rakennusmaan käsite)

29.11.2021   
            
            
               FI
            
            
               Euroopan unionin virallinen lehti
            
            
               C 481/15
            
         
      Unionin tuomioistuimen tuomio (ensimmäinen jaosto) 30.9.2021 (ennakkoratkaisupyyntö, jonka on esittänyt Conseil d’État – Ranska) – Icade Promotion SAS, aiemmin Icade Promotion Logement SAS v. Ministère de l’Action et des Comptes publics
      (Asia C-299/20) (1)
      
      (Ennakkoratkaisupyyntö - Verotus - Yhteinen arvonlisäverojärjestelmä - Direktiivi 2006/112/EY - 392 artikla - Marginaaliverotusjärjestelmä - Soveltamisala - Jälleenmyyntitarkoituksessa ostettujen kiinteistöjen ja rakennusmaan luovutukset - Verovelvollinen, jolla ei ole ollut kiinteistöjen oston yhteydessä arvonlisäveron vähennysoikeutta - Arvonlisäverollinen jälleenmyynti - Rakennusmaan käsite)
      (2021/C 481/20)
      Oikeudenkäyntikieli: ranska
      
         Ennakkoratkaisua pyytänyt tuomioistuin
      
      Conseil d’État
      
         Pääasian asianosaiset
      
      
         Kantaja: Icade Promotion SAS, aiemmin Icade Promotion Logement SAS
      
         Vastaaja: Ministère de l’Action et des Comptes publics
      
         Tuomiolauselma
      
      
                  1)
               
               
                  Yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY 392 artiklaa on tulkittava siten, että siinä sallitaan marginaaliverotusjärjestelmän soveltaminen rakennusmaan luovutuksiin sekä silloin, kun niiden ostoista on tullut suorittaa arvonlisäveroa mutta jälleenmyyvällä verovelvollisella ei ole ollut oikeutta vähentää kyseisen veron määrää, että silloin, kun rakennusmaan ostosta ei ole tullut suorittaa arvonlisäveroa mutta hinta, jolla verovelvollinen jälleenmyyjä on ostanut kyseisen omaisuuden, sisältää arvonlisäveron, jonka alkuperäinen myyjä on aiemmin maksanut. Tätä tilannetta lukuun ottamatta kyseistä säännöstä ei kuitenkaan sovelleta sellaisen rakennusmaan luovutuksiin, joiden alkuperäisestä ostosta ei ole tullut suorittaa arvonlisäveroa joko siitä syystä, että osto ei kuulu arvonlisäveron soveltamisalaan, tai siitä syystä, että osto on vapautettu arvonlisäverosta.
               
            
                  2)
               
               
                  Direktiivin 2006/112 392 artiklaa on tulkittava siten, että siinä suljetaan pois marginaaliverotusjärjestelmän soveltaminen rakennusmaan luovutuksiin silloin, kun kyseisistä rakentamattomina ostetuista maa-alueista on tullut niiden ostohetken ja sen hetken välillä, jolloin verovelvollinen jälleenmyy ne, rakennusmaita, mutta kyseisessä artiklassa ei suljeta pois marginaaliverotusjärjestelmän soveltamista rakennusmaan luovutuksiin silloin, kun maa-alueiden ominaispiirteisiin on tehty niiden ostohetken ja sen hetken välillä, jolloin verovelvollinen jälleenmyy ne, muutoksia esimerkiksi jakamalla ne tonteiksi tai suorittamalla kunnallistekniikan, kuten kaasu- ja sähköverkon, edellyttämiä rakennustöitä.
               
            
         (1)  EUVL C 297, 7.9.2020.